钦定古今图书集成/方舆汇编/职方典/第1501卷 > 武定府山川考 府州县志合载
## 钦定古今图书集成/方舆汇编/职方典/第1501卷 > 武定府山川考 府州县志合载

本府。〈和曲州附郭。〉

五凤山　在府城正东。环翠拱峙，风脉攸关。吴士朱彦培有“剑合二龙趍武郡，峰回五凤见文章” 之句。

二龙山　在府城东北。有凤氏亭台遗址。白塔山　在府城东。上有支云塔，玉笋凌霄，阁郡人文系焉。

白花山　　　、元镇山　俱在城南。

猗朵山　在府城西，有泉，下流为南甸洞。洒拍山　在府城北。

佐丘山　：在城北十里。山中平坦，花木长春。有泽广五亩，无盈涸，名洗马池。一流为勒洟溪，一流为东波溪。

飞霞洞　在州里仁村。崖际玲珑，飞青辉紫。树木扶疏，藤萝缭绕，灿然可观。桃花流水，不亚武陵。

千佛洞　在州。洞内幽深，石尽，如佛如僧，或跏趺，或面壁。斜枕而卧者，抱膝而坐者，不可名状。“香水泉　” 在城东二里。春时水香，饮之消疾，夏日洗头去风。

《盘龙河　》曲绕纡回，襟带府城。

镇槽河　：在城西南二十里。水味甘冽。

银槽水　，在狮山后，从石窟中涌出，清冷甘冽，武阳弟一泉也。凤氏以银为槽，珍惜之。

勒洟水　，流入金沙江。

元谋县

茶房山　在县治东二十里，即马头山之巅也。高数百馀丈，特出众山。立马绝顶，极目四望，不仅县辖十马皆在览中，而大姚、定远诸峰尽供眼底，真元阳一大观也。又为西蜀往来通衢，与和曲州辖之望城关相接。山高无水，行人苦之。顺治初，县人建庵置僧其间，刳木引泉，煮茶施济，以解征途之渴，故以“茶房” 名山焉。

环州山　即和曲土舍李小黑之住山也。山虽隶州，而山峰山面实环列于县之东北，与雷应山相倚。金江绕其北，西溪潆其南。遥望层峦叠嶂，峭壁悬崖，树木深秀，俨若翠屏插天。

长山　在县治西北五十里。绵亘数十馀里。周围多石壁，俯视临大河。其间有洪福寺之清雅，海会堂、弥勒寺之幽深。明季吾必奎叛，结寨于此，至今尚有遗迹，故又以“吾必奎土寨” 名焉。翠峰山　在县治西四十里。上有石洞，峭壁悬崖，清泉石涧，故建清凉寺于峰下。隔涧一山，水绕其后，与翠峰对峙。访之土人，皆莫能名。山之阴为杨柳村，前俯平畴，秀色可观，因名之曰“磨青山。”

丙弄山　：在县城南门外。

龙山　，在县治西三十里。高峙金方，层坡叠嶂，清溪汇流，草木郁葱于山之首。康熙壬子年，建回龙寺，开山僧宗解苦行创立。

怕染山　，在县西北二十里。山之西，翠壁万仞，一峰斜插，有怪石下垂。

大梁山　：在县西十五里。产火光石。

五簋山　，在县西十五里。山下有温泉石穴二处，皆深五十馀丈，可坐百人。

象山　在县西十里

狮山　在县西十里，与象山相对。旁有狗扒崖、岩羊坡。

马连山　在县西十五里。有箐三：梅子箐、雷惊箐、老虎箐。

月臼山　在县西南二十五里。山下清流潆绕，可以行舟。

莲花山　在县东北三十里。形如莲，葱秀可观，故名。

温泉山　，在县西南三十里。山之东有石窦，水从窦中流出。

雷马山　：在县西北六十里。产白铜。

鸡鸣山　，在县北五十里。相传有仙阻水成海，夜忽有鸡鸣，遂名。土人建佛塔其上，吾必奎乱毁之。

水泛莲华山　，在县北六十里。

丛蛇山　，在县北五十里。

午茶山　在县东十里

佛应雷山　在县南二十里。上有城隍庙，又名城隍山。

虎啸山　，在县西北五十五里。

大鹰山　，在县西北七十里，秋后鹰宿于此。《中山　》，在县北五十里。

东甸山　在县东十里

定见山　，在县东五十里。

雷布山　：在县东北七十里。

尖峰山　在县西二十五里。

“蠃髻峰　” ，在住雄山之巅，圆如髻，葱翠可观。“青山崖　” 在西溪河下，有清涧。

高坡　，知县刘晦改徙县治于此，旧址尚存，界接和曲州。

“双风洞　” ，在怕染山，风自洞出，冬温夏凉。“仙人洞　” ，在翠峰山内，有天生石佛。

蝙蝠洞　：在翠峰山之旁，内聚蝙蝠数千。

石房　在苴宁村山之西巅高三丈馀，登之可望远。

燕子窝　在县东南八里。四季皆有飞燕。元马河　在县北门外。清流漪漾，冬夏不绝。“能海　” ，相传昔有僧朝南海至此问路，土人即指曰“能海” ，僧误听为南海，即投胎为阮氏女。详《仙释》。

苴宁河　通金沙江

猛令河　自黑井山来，逾山涧回绕二百里，达金沙江。

文冈河　在县西十里

南号河　，在县南三十里。

初郎河　，在县东南二十里。

多克河　在县西六十里。发源白盐井，由姚安入境，合西溪河流入金沙江。

五茂河　，在县北八十里。

班古河　，在县西七十里。

龙溪　在回龙寺前，龙山之阳。清流潆汇，村落绕其右，峰峦峙其左。登楼望之，有万顷澄波之妙，俗名“己保河。”

应元溪　源自和曲州虚仁驿，经马头山入县北界，出马元河，灌溉田亩甚多。

双龙潭　在玉龙庵前。庵久废。

虎跳潭　在多克河

五福潭　相传昔有龙马饮于此。

玲珑潭　：在康家村之前。树木葱蕯，可以避暑。“九龙潭　” ，在龙王庙前。树木荫蘙，堪避暑，土人遇旱潦，于此祈祷。

温泉　有三：一在五簋山，一在《班者诺》，一在班。旧为土人堵塞，傍出者味臭不堪。

浑水井　在苴宁之北。相传“丰稔昇平则浑，凶歉则清。”

仙水井　在翠峰山南，其水色白味甘，饮之可消瘿疣。

回龙井　在奇柳

大坝塘　在多克河西岸。上有石崖，可容数十人。

数星塘　在定见村。遇晴日，有玉螺出水面，远视则明，近视则沉。其水色日绿夜清，照星甚明。土人于此指水数星，故名。

禄劝州

白塔山　在州正东二里。

蕉山　在州北十五里拖梯后。康熙二十五年，州士民争水构讼，知府王清贤步涉其巅，得水一泓，谕令分沟溉田，讼随解。

三台山　俗呼“龙三藏” ，在州北五十里。四围峭壁悬崖，密林丰草。羊肠一径，纡回曲折，而上顶宽平，可容万马。又有清泉一湾，曲流成涧。昔凤朝文为屯兵之所，故迹犹存。

仙台山　在州东南二十里。飞泉瀑布，出断崖石峡中，下则草木藤萝，盘如深谷。昔人建道院其上，楼阁掩映，常有烟云飘渺之状。

拥翠山　在州北二十里。建吕祖阁于山半。层峦叠嶂，峻壁飞泉，从溪声鸟语中踏涧穿林而上，故云“拥翠。”

船山　在州东北六十里撒马邑，因山似船形，故名。

元女山　在州东南十五里七星庄后。俗传有女被风吹于冈上，化为石凤氏建七星庵于左，像七星之朝元女云。

镌字崖　在州北二十里，一名红崖峡。山崖巉峭，下临掌鸠河，《凤氏世系》刻其上。

玉峰山　在州北二十里拖梯村。山势嵯峨，林木丛密，左流绿水一湾，右列青松半亩。天光云影，恍从顶上飞来，亦胜地也。

武陵洞　，在州北四十里甲甸，背山左侧，广十馀丈，深里许，洞口藤结云封，中有石人、石兽之属，形状万千，石声或如钟鼓，游人燃炬可入，亦世外桃源也。

仙人洞　，在州北二十五里跨兴洞内石棹一张，宽数尺，列石棋子数枚，如残局然。传谓仙人遗迹云。今跨兴一带有团石如棋子，尖石如双陆者甚多。

龙骨洞　在州东南五里河东村。“左有山一壁，高数仞，洞居山半，从鸟道中扳崖而上，口阔数丈，中分两层，内有石磴石床，外列苍松翠柏，茑萝荫蘙，清气逼人。登眺之馀，心脾一快。” 甲子岁，居民建楼于上，掘地得龙骨，因以名焉。

盘龙河　：由府城绕州西南入掌鸠河。

乌龙河　泉出乌蒙山，下流为河。取水者必屏息，盖稍有声响，水即不入器中故也。

鹧鸪河　在州北一百里。即掌鸠河上流。普渡河　在州东一百里。东北流入金沙江。二道河　在州北一百五十里。

三道河　在州北二百里。总掌鸠上流，随曲得名。

温泉　有二：一在普渡河内，一在掌鸠河内。哑泉　在州东北鹦𪃿嘴下。误饮者不惟令人哑，且以伤生。

大龙潭　在州东南十五里纳吉村前。长十馀丈，宽五丈，冬夏不涸。纳吉村田资其灌溉。小龙潭　与大龙潭相连，灌七星庄田。

大弥陀潭　：在州东南六十里。源出本庄山上，庄民引以灌田。